Eftir hver áramót berast af því fregnir að búfénaður fælist undan hávaða og ljósagangi af flugeldaskothríð . Heilu stóðin af hrossum hafa þannig hlaupið á fjöll , týnst eða jafnvel fyrirkomið sér í klettum og fjöllum . Því sér Skessuhornsvefurinn sérstaka ástæðu til að hvetja bændur og umráðamenn útigangshrossa til að huga að hrossum sínum fyrir kvöldið . Þeir sem geta borið því við ættu að hýsa hrossin en aðrir að koma þeim í öruggt aðhald og gefa þeim tuggu . Gott ráð er að hafa kveikt á tækjum sem hrossin þekkja í nálægð við þau , svo sem útvarpi , dráttarvél eða öðru því sem yfirgnæfir hinn óvænta hávaða sem sprengingunum fylgir . Þá eru einnig dæmi um að smærri dýr hafi fælst hávaða og ljósagang , svo sem hundar og kettir og ættu umráðmenn heimilisdýra að huga sérstaklega að þeim í kvöld .